ועדת החוקה, חוק ומשפט, כנסת 16, פרוטוקול מספר 490, 2005-06-01 09:00

יצחק לוי: לכולם בוקר טוב.

יצחק לוי: אנחנו פותחים את הישיבה.

יצחק לוי: אנחנו דנים בהצעת חוק העונשין (תיקון – עבירות מין שנעשו בקטין על ידי בן משפחה אומנת בן או בת דוד), התשס"ד-2004 .

יצחק לוי: יש מישהו ממשרד המשפטים כאן?

יצחק לוי: המשרד תמך בהצעה?

עמית מררי: המשרד תמך בהצעה רק לגבי הבן דוד בכפוף לכך שמעל גיל חמש עשרה, לגבי משפחה אומנת ולא לגבי- - -

יצחק לוי: משפחה אומנת כנוסח הכתוב כאן?

עמית מררי: אח במשפחה אומנת.

עמית מררי: זה הנוסח המוצע.

יצחק לוי: לא בן משפחה אלא אח.

עמית מררי: אח במשפחה אומנת.

דבורה הורוביץ: מה עם ההורים האומנים?

יצחק לוי: אז אני מציע לקבל את זה ככה בקריאה ראשונה.

עמית מררי: והמציעה הסכימה לכך.

יצחק לוי: לכן אני אומר .

הילה קרנר סולימאן: לא קרה לי עדיין שהצעת החוק שונתה - - -

יצחק לוי: היא הסכימה במליאה לשנות.

הילה קרנר סולימאן: אז זה אומר שזה אבוד?

יצחק לוי: עכשיו זה אומר שזה אבוד.

יצחק לוי: קריאה ראשונה את יכולה לנסות עוד פעם.

יצחק לוי: אז אני מציע שנעשה את זה ככה.

יצחק לוי: את אחד אנחנו מוחקים, שניים אנחנו כותבים "אח במשפחה אומנת", נעביר את זה בקריאה ראשונה ושלום על ישראל.

ליאורה אברמוביץ: יש לנו הערה לנוסח הזה.

ליאורה אברמוביץ: מכיוון שמשפחה אומנת המושג הזה לא מוכר בחקיקה בשום מקום אנחנו חושבים שכדאי לציין כאן "משפחה אומנת – כהגדרתה בהוראות התעש של משרד הרווחה".

ליאורה אברמוביץ: נמצאת כאן שלוה ליבוביץ, מפקחת ארצית על משפחות אומנה.

ליאורה אברמוביץ: כי אחרת לא ברור מה זה משפחה אומנת ואנחנו לא רוצים שיהיה פה פתח להכיר בכל מיני משפחות שלא הוכרו כמשפחה אומנת.

ליאורה אברמוביץ: לכן אנחנו מציעים להוסיף, כהגדרתה בהוראות התעש כמשרד הרווחה, שזה יש תקדימים לזה בחקיקה אחרת.

ליאורה אברמוביץ: זו הצעתנו.

הילה קרנר סולימאן: אני יכולה להגיב לזה?

קרן וינשל: יש לי שתי התנגדויות לזה.

קרן וינשל: דבר ראשון, דבר ראשון, משתמשים בחקיקה במשפחה אומנת גם בלי הגדרה.

קרן וינשל: זה מה שעשינו בתיקון שעשינו לא מזמן בחוק בתי המשפט, בחוק הדיינים.

קרן וינשל: יש פשוט שימו במשפחה אומנת ללא הגדרה.

קרן וינשל: ואנחנו לא אוהבים להפנות בחקיקה ראשית לאיזה שהן הוראות שאין לנו שום שליטה על איך הן יכולות להשתנות.

יצחק לוי: אני רוצה להציע כך: תראו, יש תקדימים למשפחה אומנת ללא הפנייה בחקיקה.

יצחק לוי: אני זוכר את זה.

יצחק לוי: לא מזמן חוקקנו חוקים.

יצחק לוי: ההערה שלכם יכולה להישמע שוב אחרי קריאה ראשונה.

יצחק לוי: אנחנו כעת לא נשנה.

יצחק לוי: אם אתם לא מכירים את החקיקה הזאת, אז תלמדו אותה ותראו את העניין.

יצחק לוי: אנחנו נעביר את זה כך.

יצחק לוי: בין הקריאה הראשונה לשנייה והשלישית אנחנו פתוחים לשמוע שוב את ההערות.

עמית מררי: יש עוד נקודה שרצינו לשקול בעניין הזה מעבר לדברים שקרן אמרה.

עמית מררי: גם מהבחינה הזאת נבקש לקבל את זה עכשיו.

ליאורה אברמוביץ: הדבר השני שאני חייבת להגיד שאנחנו מתלבטים עדיין לגביו זה לגבי אח חורג כתוב: אח חורג שמתגורר עמו.

ליאורה אברמוביץ: אח חורג זה ברשימה של בני משפחה היום.

ליאורה אברמוביץ: ושם כתוב אח חורג – זה שמתגורר עמו.

ליאורה אברמוביץ: ואנחנו עדיין מתלבטים.

יצחק לוי: אני רוצה לומר עוד דבר אחד.

יצחק לוי: לדעתי שגם אח רגיל צריך להיות כתוב "שמתגורר עמו".

יצחק לוי: אני חושב שצריך לצמצם את זה.

יצחק לוי: כי משפחה אומנת יכול להיות משפחה לחודש, לשבוע, לחצי שנה, יכול להיות שכמה אחים בכלל לא מגיעים הביתה לאותה תקופה.

יצחק לוי: זה דבר אחר לגמרי מבן משפחה רגיל וממשפחה מאמצת.

יצחק לוי: לכן, אני אציע לצמצם את זה רק לבן משפחה אומנת שמתגורר עמו.

יצחק לוי: אבל אני לא רוצה לעשות את זה עכשיו.

יצחק לוי: אני רוצה להעביר את זה לקריאה ראשונה, מספיק עכשיו צמצמנו את העניין.

יצחק לוי: ואחרי קריאה ראשונה זו גם תהיה אחת ההצעות שלי.

יצחק לוי: לצמצם את זה למי שמתגורר עמו.

ליאורה אהרונוביץ: בסדר.

ליאורה אהרונוביץ: מאה אחוז.

הילה קרנר סולימאן: אני פשוט רוצה שנזכור במה מדובר.

הילה קרנר סולימאן: מדובר פה באופציה לתת לקורבן עבירה שנפגע כשהוא היה ילד תחת חסות של משפחה שהיתה אמורה להגן עליו לתבוע את התוקף שלו.

הילה קרנר סולימאן: אז הרציונל של לצמצם את האפשרות שלו לתבוע את מי שביצע בו עבירות קשות ....

יצחק לוי: אני אומר לך דבר אחד: אני לא רוצה לפתוח את הויכוח עכשיו.

יצחק לוי: אנחנו נעשה את זה אחר כך.

יצחק לוי: אני רוצה לומר לך דבר אחד: כל מי שתוקף ילד הוא חלק מהפושעים שצריך לדון אותם.

יצחק לוי: אנחנו מדברים פה על ענישה מחמירה והתיישנות.

יצחק לוי: וכאן צריך לעשות את זה בצורה מידתית.

יצחק לוי: מי שגר עם.

יצחק לוי: אם יש משפחה אומנת לשבוע ולקחו ילד אז נצטרך להיכנס לכל מיני הגדרות.

יצחק לוי: לכן יש לי בעיה עם זה.

יצחק לוי: אבל נדבר על זה אחר כך, אמרנו.

דבורה הורוביץ: הכוונה היא שמתגורר אתו בזמן ביצוע המעשה.

יצחק לוי: לא, בזמן האומנה.

יצחק לוי: בסדר.

יצחק לוי: אם זה בית המגורים הקבוע שלו זה אחרת, אם יש לו בית אחר זה אחרת.

יצחק לוי: נדבר על זה.

קרן וינשל: שתי הערות.

קרן וינשל: דבר ראשון, אני גם מסכימה לעשות את ההגדרה המגבילה של אח ואחות חורגים שמתגוררים עמו בקריאה הבאה.

קרן וינשל: דבר שני, התיקון של ה"אח במשפחה אומנת" אני רק רוצה להגיד שהוא יחול רק על מי שמלאו לו חמש עשרה שנה.

יצחק לוי: תודה רבה.

יצחק לוי: אנחנו מעבירים עם ההערות האלה את החוק לקריאה ראשונה.